CELEX: 32017R2293
Language: fi
Date: 2017-08-03 00:00:00
Title: Komission delegoitu asetus (EU) 2017/2293, annettu 3 päivänä elokuuta 2017, edellytyksistä yhdenmukaistetun standardin EN 16351 mukaisten ristiinliimattujen massiivipuutuotteiden ja yhdenmukaistetun standardin EN 14374 mukaisten viilupuutuotteiden luokittelulle ilman testausta niiden paloteknisen käyttäytymisen osalta (ETA:n kannalta merkityksellinen teksti. )

13.12.2017   
            
            
               FI
            
            
               Euroopan unionin virallinen lehti
            
            
               L 329/1
            
         KOMISSION DELEGOITU ASETUS (EU) 2017/2293,
   annettu 3 päivänä elokuuta 2017,
   edellytyksistä yhdenmukaistetun standardin EN 16351 mukaisten ristiinliimattujen massiivipuutuotteiden ja yhdenmukaistetun standardin EN 14374 mukaisten viilupuutuotteiden luokittelulle ilman testausta niiden paloteknisen käyttäytymisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 27 artiklan 5 kohdan
   sekä katsoo seuraavaa:
   
               (1)
            
            
               Komission delegoidulla asetuksella (EU) 2016/364 (2) vahvistettiin rakennusalan tuotteiden paloteknistä käyttäytymistä koskeva luokitusjärjestelmä. Ristiinliimatut massiivipuutuotteet ja viilupuutuotteet kuuluvat niihin rakennustuotteisiin, joihin kyseistä delegoitua asetusta sovelletaan.
            
         
               (2)
            
            
               Testit ovat osoittaneet, että yhdenmukaistetun standardin EN 16351 mukaisten ristiinliimattujen massiivipuutuotteiden ja yhdenmukaistetun standardin EN 14374 mukaisten viilupuutuotteiden palotekninen käyttäytyminen on vakaata ja ennustettavaa, kun tuotteet täyttävät tietyt edellytykset, jotka koskevat tuotteen muotoa sekä sen asennusta, keskitiheyttä ja paksuutta.
            
         
               (3)
            
            
               Yhdenmukaistetun standardin EN 16351 mukaisten ristiinliimattujen massiivipuutuotteiden ja yhdenmukaistetun standardin EN 14374 mukaisten viilupuutuotteiden pitäisi sen vuoksi katsoa olevan tietyn delegoidussa asetuksessa (EU) 2016/364 vahvistetun paloteknistä käyttäytymistä koskevan luokan mukaisia kyseisten edellytysten mukaisesti ilman, että vaadittaisiin testausta, kun ne täyttävät kyseiset edellytykset,
            
         ON HYVÄKSYNYT TÄMÄN ASETUKSEN:
   1 artikla
   Yhdenmukaistetun standardin EN 16351 mukaisten ristiinliimattujen massiivipuutuotteiden ja yhdenmukaistetun standardin EN 14374 mukaisten viilupuutuotteiden, jotka täyttävät liitteessä vahvistetut edellytykset, katsotaan olevan liitteessä esitettyjen suoritustasoluokkien mukaisia ilman testausta.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 88, 4.4.2011, s. 5.
   
      (2)  Komission delegoitu asetus (EU) 2016/364, annettu 1 päivänä heinäkuuta 2015, rakennustuotteiden paloteknisen käyttäytymisen luokittelusta Euroopan parlamentin ja neuvoston asetuksen (EU) N:o 305/2011 mukaisesti (EUVL L 68, 15.3.2016, s. 4).
   
      LIITE
      
         Taulukko 1
      
      
         Paloteknistä käyttäytymistä koskevat luokat seiniin ja sisäkattoihin tarkoitetuille ristiinliimatuille massiivipuutuotteille ja viilupuutuotteille
      
      
                  Tuote (1)
                  
               
               
                  Tuotekohtaiset tiedot
               
               
                  Keskitiheys vähintään (2) (kg/m3)
               
               
                  Kokonaispaksuus vähintään (mm)
               
               
                  Luokka (3)
                  
               
            
                  Yhdenmukaistetun standardin EN 16351 mukaiset ristiinliimatut massiivipuutuotteet
               
               
                  Kerroksen vähimmäispaksuus 18 mm
               
               
                  350
               
               
                  54
               
               
                  D-s2, d0 (4)
                  
               
            
                  Yhdenmukaistetun standardin EN 14374 mukaiset viilupuutuotteet
               
               
                  Viilun vähimmäispaksuus 3 mm
               
               
                  400
               
               
                  18
               
               
                  D-s2, d0 (4)
                  
               
            
         
      
         Taulukko 2
      
      
         Paloteknistä käyttäytymistä koskevat luokat lattianpäällysteisiin tarkoitetuille ristiinliimatuille massiivipuutuotteille ja viilupuutuotteille
      
      
                  Tuote (5)
                  
               
               
                  Tuotekohtaiset tiedot
               
               
                  Keskitiheys vähintään (6) (kg/m3)
               
               
                  Kokonaispaksuus vähintään (mm)
               
               
                  Lattianpäällysteiden luokka (7)
                  
               
            
                  Yhdenmukaistetun standardin EN 16351 mukaiset ristiinliimatut massiivipuutuotteet
               
               
                  Kerroksen vähimmäispaksuus 18 mm ja pintakerros mäntyä
               
               
                  430
               
               
                  54
               
               
                  DFL-s1 (8)
                  
               
            
                  Yhdenmukaistetun standardin EN 16351 mukaiset ristiinliimatut massiivipuutuotteet
               
               
                  Kerroksen vähimmäispaksuus 18 mm ja pintakerros kuusta
               
               
                  400
               
               
                  54
               
               
                  DFL-s1 (8)
                  
               
            
                  Yhdenmukaistetun standardin EN 14374 mukaiset viilupuutuotteet
               
               
                  Viilun vähimmäispaksuus 3 mm ja pintakerros mäntyä
               
               
                  480
               
               
                  15
               
               
                  DFL-s1 (8)
                  
               
            
                  Yhdenmukaistetun standardin EN 14374 mukaiset viilupuutuotteet
               
               
                  Viilun vähimmäispaksuus 3 mm ja pintakerros mäntyä
               
               
                  430
               
               
                  20
               
               
                  DFL-s1 (8)
                  
               
            
                  Yhdenmukaistetun standardin EN 14374 mukaiset viilupuutuotteet
               
               
                  Viilun vähimmäispaksuus 3 mm ja pintakerros kuusta
               
               
                  400
               
               
                  15
               
               
                  DFL-s1 (8)
                  
               
            
         (1)  Sovelletaan kaikkiin tuotestandardien kattamiin puulajeihin ja liimoihin.
      
         (2)  Käsittely standardin EN 13238 mukaisesti.
      
         (3)  Delegoidun asetuksen (EU) 2016/364 liitteen taulukon 1 mukainen luokka.
      
         (4)  Luokka voimassa riippumatta rungosta ja takana olevasta ilmaraosta.
      
         (5)  Koskee myös porrasaskelmia.
      
         (6)  Käsittely standardin EN 13238 mukaisesti.
      
         (7)  Delegoidun asetuksen (EU) 2016/364 liitteen taulukon 2 mukainen luokka.
      
         (8)  Luokka voimassa riippumatta rungosta ja takana olevasta ilmaraosta.